Cuneiform Tablet CCT 2 28 (BM 113563)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ḫi-na-a-ma a-na pu-šu-ke-en₆ qí-bi₄-ma a-šu-mì ša DUMU lá-qé-ep ša ta-áš-pu-ra-ni-ni a-na-kam um-mì-a-nu lá-qé-ep KÙ.BABBAR-áp-šu-nu il₅-ta-qé-ú té-er-ta-kà a-ṣé-er a-mur-IŠTAR IŠTAR-pì-lá-aḫ ù ku-ni-lim li-li-ik-ma mì-ma lá i-du-nu-šum ù šu-ma mì-ma ku-ni-lúm a-ma-kam i-dí-šum ṭup-pu-šu lu-da-ni-in-ma a-na-kam i-na ki-iš-da-tí-šu KÙ.BABBAR lá-al-qé i-ḫi-id-ma ki-ma ṭup-pì ta-áš-me-ú té-er-ta-kà li-li-ik URUDU ni-il₅-qé-ma a-na e-ra-áb ku-lu-ma-a a-na KÙ.BABBAR pá-ni ni-dí-in a ma-lá té-er-tí-kà né-pá-áš-ma ṣú-ḫa-ri-kà ni-ṭá-ra-dam 5 {TÚG}lu-bu-ší pá-ṣí-ú-tim DUMU da-nu-ì-lí ub-lá-kum